fresche et nouvelle , et les parois cVenviron toutes cou- 

 vertes de rameaux tous verts pour y faire plus frais et 

 odorant; car le temps et l'air du dehors estoit mer- 

 veilleusement chaud ainsi qu'il est au mois de may. — 

 Quant il se sent it en ceste chambre fresche et nouvelle, 

 il dit : » Celle verdure me fait grand hien, car ce jour 

 r>a este asprement chaud". Et la s'assit sur son siege; 

 puis devisa un petit a messire Espaing du Lyon , et 

 parloit des chiens et lesquelles avoient le mieux couru. 

 Ainsi comme il parloit et devisoit, entrerent en la 

 chambre messire Ivain , son fils bastard , et messire 

 Pierre Cabestan, qui vindrent (ja estoient les tables 

 couvertes en la chambre mesme). Adonc demanda-il 

 l'eau pour laver. Deux escuyers saillirent avant : Rai- 

 monnet Lasne et Raimonnet de Componne; et Cayendon 

 d'Espaigne prit le bacin d'argent, et un autre cheva- 

 lier (qui se nommoit messire Tibaut) prit la nape. — 

 II se leva de son siege et tendit les mains avant pour 

 laver. Sitot que l'eau froide descendit sur ses dois 

 (quit avoit beaux et droits), le visage lui pallit, et le 

 cueur luy tressaillit, et les pieds lui tressaillirent 

 aussi, et cheut sur le siege tourne , en disant: »Je 

 suis mort ! Sire Lieu mercy ! *) " Oncques depuis ne 

 parla; mais il ne mourut pas si tost, ains entra en 

 peine et en tranche. 



Les chevaliers (qui la estoient tous eshabis) et son 

 fils le prirent entre leurs bras moult doucement et le 

 porterent sur un lit, et le coucherent, et couvrirent 



*) Mercy, wiserieorde. 



